लखनऊ। आज चैत्र नवरात्रि का दूसरा दिन है और इस दिन माँ ब्रह्मचारिणी की पूजा-अर्चना का विधि विधान है। माँ ब्रह्मचारिणी का स्वरूप उनके नाम अनुसार ही तपस्विनी है। देवी दुर्गा का यह दूसरा रूप भक्तों और सिद्धों को अकाट्य फल देने वाला है। आज हम आपको माँ ब्रह्मचारिणी की पूजन विधि और इनके नाम से जुड़ी खुछ खास बाते बताने जा रहे हैं।
कैसे पड़ा माँ ब्रह्मचारिणी का नाम
मां दुर्गा के नौ रूपों में मां ब्रह्मचारिणी का भी नाम आता है। मां ब्रह्मचारिणी नाम इसलिए पड़ा क्योंकि इन्होंने भगवान शंकर को पति रूप में प्राप्त करने के लिए घोर तपस्या की थी। इसी कारण ये तपश्चारिणी और ब्रह्मचारिणी के नाम से विख्यात हैं। कहा जाता है कि ब्रह्मचारिणी देवी, ज्ञान, वैराग्य, और ध्यान की देवी हैं। इनकी पूजा से विद्या के साथ साथ ताप, त्याग, और वैराग्य की प्राप्ति होती है। जब मानसपुत्रों से सृष्टि का विस्तार नहीं हो पाया था तो ब्रह्मा की यही शक्ति स्कंदमाता के रूप में आयी। स्त्री को इसी कारण सृष्टि का कारक माना जाता है। माँ ब्रह्मचारिणी की कृपा से मनुष्य को सर्वत्र सिद्धि और विजय की प्राप्ति होती है, तथा जीवन की अनेक समस्याओं एवं परेशानियों से छुटकारा मिलता है।
माँ ब्रह्मचारिणी की पूजन विधि-